שאגן רעמה

שאגן רעמה (שם מדעי: Alouatta palliata) הוא מין של קוף רחב-אף מהסוג שאגן, החי בטבע ביערות הגשם של אמריקה המרכזית וצפון אמריקה הדרומית בטווח שבין מקסיקו לאקוודור ופרו.

תיאור
השאגן הוא מבין הקופים הגדולים ביותר באזור חיותו והוא מגיע לגודל של 481 עד 632 מ"מ בנקבות ו-508 עד 675 מ"מ בזכרים, ללא הזנב המפותל שאורכו כ-545 עד 655 מ"מ. משקלו כ-3.1 עד 7.6 ק"ג בנקבות ו-4.5 עד 9.8 ק"ג בזכרים. הקופים שחורים ומעט אדמדמים ובעלי מבנה שיער שופע היוצר מעין רעמה, מה שנתן להם את שמם.

השאגנים הם אוכלי עלים מתמחים, הניזונים בין 50% ל-75% מעלים בלבד, לעיתים גם מצמחים רעילים, אותם הוא מאחסנים בקיבה גדולה. קופים אלה לרוב נעים לאיטם מאחר שהם עסוקים בעיכול של צמחייה קשה במשך רוב שעות היום. בשל כך הם משמיעים צעקות מחרישות אוזניים כדי לסמן טריטוריות.

הם חיים בקבוצות קטנות של לא יותר מ-40 פרטים ובראשם זכר אלפא ואלו חיים בצמרות יערות הגשם.

השאגנים מצויים כיום בסכנת הכחדה, בעיקר עקב בירוא יערות רחב וכן מסחר בחיות והפצת מחלות.

קישורים חיצוניים

הערות שוליים

טקסונים שתוארו בידי ג'ון אדוארד גריי
בעלי חיים שתוארו ב-1849
קופי עכביש
קוסטה ריקה: יונקים
פרו: יונקים